[image: Teenactive-logo]
[bookmark: _Hlk42521349][bookmark: _Hlk42524716]Les 1 - Werkkaart 
Aktiwiteit 1: 
Beantwoord die volgende vrae as ‘n klas of saam met ‘n maat. 
1. Watter godsdienstige groep het 'n groet wat beteken: “ mag vrede met jou wees.”


2. Wat is die Joodse woord vir vrede?


3. Dink jy dat daar nog ‘n kultuur van vrede in ons land bestaan? 


4. Verduidelik jou antwoord ten op sigte van die bogenoemde vraag.



5. Kyk krities na jou eie gemeenskap. Verduidelik / bespreek sommige van die bydraes van godsdienstige groepe wat vrede binne die gemeenskap bevorder.



6. Dink aan maniere hoe jy as individu 'n kultuur van vrede in jou huis- of skoolomgewing kan bevorder. 

Lees die volgende instruksies ter voorbereiding van die volgende les.  
Grondwetlike Regte en Verantwoordelikhede:
Klastaak: Ikone van vrede 

Datum van aanbieding: 							

Hierdie taak gaan oor mense wat dit hul lewensmissie gemaak het om vrede te bevorder en ander te help deur inspirerende leiers te wees. In volgende week se les sal jy 'n kort aanbieding aan die klas lewer oor 'N IKOON VAN VREDE - iemand wat 'n aktivis vir vrede is / was en dit op verskillende maniere bevorder het. Dit kan iemand plaaslik wees (in jou gemeenskap of land), of 'n internasionale persoon. Jy kan op jou eie of saam met 'n maat werk.

Daar word van jou verwag om 'n aanbieding oor jou gekose ikoon aan die klas te lewer. 
Jou aanbieding hoef slegs tussen 1 en 2 minute lank te wees.

JOU AANBIEDING MOET DIE VOLGENDE INLIGTING BEVAT:
1. Naam van ikoon en sy /haar geboortedatum / datum van afsterwe (indien van toepassing), waar hy / sy vandaan kom, ens. – BIOGRAFIESE INLIGTING.
2. AGT interessante feite oor jou ikoon (probeer om sy / haar  geloof / godsdiens in te sluit) en wat hy / sy gedoen het om vrede te bevorder en om 'n inspirerende leier te wees. 
3. Enige erkenning of toekennings wat hulle vir hierdie werk / aktivisme ontvang het. 

Enkele voorbeelde om jou te help om aan die gang te kom: 
(Jy kan ander interessante mense kies – hierdie is net ’n paar voorstelle.)

· Desmond Tutu  – Kampvegter teen apartheid in Suid-Afrika. Tutu het hom sedert die einde van apartheid oor 'n wye verskeidenheid humanitêre kwessies beywer en gepoog om rassisme, seksisme, homofobie, vigs en armoede te bestry.

· Malala Yousafzai  – Pakistanse skoolmeisie wat dreigemente van die Taliban uitgedaag het en haar beywer het vir die reg op onderwys vir meisies. Sy het ‘n sluipmoordaanval deur die Taliban oorleef en 'n wêreldwye voorstander van menseregte, vroueregte en die reg op onderwys geword. Sy het gepoog om die vreedsame aard van Islam en die respek wat Islam vir onderwys het, te beklemtoon.

· Tegla Laroupe  – Kenia marathon hardloper en vredesaktivis. Sy is wyd geprys vir die bevordering van vrede tussen Afrika-stamme. In 2003 het Laroupe 'n jaarlikse reeks Peace Marathons gereël wat deur die Tegla Loroupe Peace Foundation geborg is.




· Yoko Ono  – Amerikaanse kunstenaar en musikant. Sy was met John Lennon, ster van The Beatles, getroud. In die laat 60's het hulle aan vreedsame betogings teen die Viëtnam-oorlog deelgeneem. Sy het in die ikoniese anti-oorlog liedjie "Give Peace a Chance" saam met Lennon opgetree.

· Leymah Roberta Gbowee  – 'n Liberiese vredesaktivis. Sy het gehelp om die Women of Liberia Mass Action for Peace te stig. Dit was 'n nie-gewelddadige beweging wat ontwikkel is en wat gehelp het om 'n einde aan die Tweede Liberiese Burgeroorlog in 2003 te maak. In 2011 ontvang sy die Nobelprys vir Vrede saam met Ellen Johnson Sirleaf en Tawakkul Karman.

· Mahatma Gandhi  – ‘n Indiese advokaat wat nie-gewelddadige weerstand gebruik het om die suksesvolle veldtog vir Indië se onafhanklikheid van die Britse bewind te lei. Vir Gandhi was die pad na die doel net so belangrik soos die doel self.

· Thich Nhat Hanh  – Viëtnamese monnik wat die beweging van betrokke-Boeddhisme geïnspireer het. Hanh was 'n prominente vredesaktivis en het breedvoerig geskryf oor die inkorporering van Boeddhistiese leerstellings in die alledaagse lewe.

· Nelson Mandela  – Het 'n beduidende bydrae tot vrede in Suid-Afrika gemaak. Hoewel hy in die tronk was omdat hy apartheid beveg het, is hy vrygelaat en het hy die eerste demokraties verkose president van Suid-Afrika geword. Mandela het probeer vergewe en saam met die voormalige wit minderheid gewerk. Mandela het 'n wêreldwye simbool van welwillendheid geword en ‘n voorbeeld gestel van hoe mense 'n daadwerklike bydrae tot vrede kan lewer. Die Nobelprys vir Vrede is in 1993 aan hom (saam met F.W. de Klerk) toegeken.

